L'Ajuntament impulsa una nova campanya de neteja viària
23 gen. 2024

Catarroja, 23 de gener del 2024. Una ciutat més neta, ordenada i respectuosa. Amb aquest propòsit, l'Ajuntament va impulsar el mes de novembre passat una campanya especial de neteja viària, que complementava la neteja diària i ordinària de carrers, places, parcs i espais públics. Després de la bona acceptació i analitzar el resultat de les actuacions acomplides, ara l'Ajuntament impulsarà un nou pla d'actuacions.

"La campanya de reforç, que s'ha dut a terme durant aquests dos últims mesos, ha començat a funcionar. Per això, hem dissenyat un nou calendari d'actuacions que ens permeta intentar arribar a tots els barris i zones de Catarroja amb un objectiu molt clar, que és millorar els espais destinats a la ciutadania, l'aparença i l'estat general de carrers i vies", afirma Lorena Silvent, alcaldessa de Catarroja.

Aquest nou pla de neteja integral es desenvoluparà des del dia 24 de gener fins al 6 de març de 2024. Per a això, igual que es va fer en la primera fase, s'ha disposat un equip d'efectius, que procedirà a la neteja de taques i escombratge, tant de manera manual com mecànica.

Aquest pla d'acció específic de reforç es durà a terme en altres barris i zones del municipi. Així, el 24 de gener les tasques de neteja viària començaran al carrer Cuenca i el carrer Manfredo Monforte de la ciutat.

Campanya informativa

Tal com s'ha estat realitzant, s'informarà els veïns i veïnes, a través de senyalització de les zones en les quals s'actuarà, amb la finalitat que aquests espais queden lliures d'estacionament i la neteja siga més efectiva. A més, també a través de les diferents xarxes socials institucionals, s'informarà de les dates i zones en les quals es faran aquestes tasques.

Aquesta campanya se centrarà en dos eixos, d'una banda, reforçar la neteja en vies i espais de major afluència o necessitat, i, d'altra banda, preveu també una tasca de sensibilització per a demanar la col·laboració ciutadana en el manteniment i cura d'espais públics.

Calendari de dies de neteja viaria:

24 de gener 

Zona 1 carrer Cuenca 

Zona 2 Manfredo Monforte 

31 de gener 

Zona 1 carrer Màlaga

Zona 2 carrer Cadis 

Zona 3 carrer Sant Antoni

7 de febrer 

Zona 1 Cementeri 

Zona 2 carrer Unió Musical 

14 de febrer 

Zona 1 carrer Blasco Ibáñez 

Zona 2 carrer Francesc Penella 

21 de febrer 

Zona 1 carrer Juan Domingo 

Zona 2 plaça Fumeral 

28 de febrer 

Zona 1 plaça Església

Zona 2 carrer Peris Valero 

6 de març 

Zona 1 carrer Francesc Ferrer

Zona 2 carrer Músico Gimeno 

Zona 3 avinguda de Múrcia